ທ່ານ Dylan ໃນທີ່ສຸດ ກໍຮັບເອົາ ລາງວັນ Nobel
ນັກ​ຮ້ອງນັກ​ປະພັນອາ​ເມຣິກັນ ທ່ານ Bob Dylan ຈະ​ຮັບ​ເອົາ ລາງວັນໂນແບລ ຂະ​​ແໜງ​ວັນນະຄະດີ ຊຶ່ງ​ໃນ​ທີ່​ສຸດ ​ທ່ານກໍ​ໄດ້ອອກມາ​ກ່າວ​​ ກ່ຽວ​ກັບ​ລາ​ງ ທີ່​ມີ​ກຽດນີ້.
ນັກຮ້ອງນັກປະພັນອາເມຣິກັນ ທ່ານ Bob Dylan ກ່າວວ່າ ທ່ານຈະຮັບເອົາ ລາງວັນ Nobel ຂະແໜງວັນນະຄະດີ ຊຶ່ງໃນທີ່ສຸດທ່ານໄດ້ກໍທຳຄວາມງຽບໂດຍກ່າວອອກມາ ກ່ຽວກັບລາງວັນກຽດທີ່ມີກຽດດັ່ງກ່າວ ທ່ານໄດ້ກ່າວຕໍ່ທ່ານນາງ Sara Danius ເລຂາທິການຖາວອນຂອງສະຖາບັນ Swedish ວ່າ “ຂ່າວກ່ຽວກັບລາງວັນ Nobel ເຮັດໃຫ້ຂ້າພະເຈົ້າປາກບໍ່ອອກ ຂ້າພະເຈົ້າຂໍສະແດງຄວາມຮູ້ບຸນຄຸນຕໍ່ກຽດຕິຍົດດັ່ງກ່າວຫລາຍທີ່ສຸດ ” ນັກສິນລະປິນອາຍຸ 75 ປີ ບໍ່ໄດ້ໃຫ້ຄຳຕອບໃນຄວາມພະຍາຍາມຕິດຕໍ່ຫລາຍຄັ້ງນັບແຕ່ທ່ານມີຊື່ເປັນຜູ້ຊະນະລາງວັນ Nobel ໃນວັນທີ 13 ເດືອນຕຸລາທີ່ຜ່ານມານີ້ທີ່ໄດ້ກາຍມາເປັນນັກດົນຕີຄົນທຳອິດແບບບໍ່ມີມາກ່ອນ ທີ່ໄດ້ຊະນະລາງວັນໃນຂະແໜງວັນນະຄະດີ ທ່ານ Dylan ໄດ້ມິດງຽບໄປເປັນເວລາສອງອາທິດ ຫລັງຈາກການປະກາດ ໄດ້ເຮັດໃຫ້ສະມາຊິກສະຖາບັນຄົນນຶ່ງໂທລະສັບໄປຫາທ່ານທີ່ກ່າວວ່າ “ບໍ່ມີມາລະຍາດແລະອວດ ດີ " ສະຖານບັນ Swedish ຊຶ່ງເປັນຜູ້ຕັດສິນ ໃນແຕ່ລະປີວ່າ ໃຜຈະເປັນຜູ້ຊະນະລາງວັນກຽດຕິຍົດຂະແນງວັນນະຄະດີ ໄດ້ກ່າວໃນວັນສຸກວານນີ້ວ່າ ຂຶ້ນຢູ່ກັບທ່ານ Dylan ທີ່ ວ່າຈະເຂົ້າຮ່ວມຫຼືບໍ່ໃນພິທີຮັບລາງວັນໃນທ້າຍປີນີ້ ໂຄສົກຄົນນຶ່ງກ່າວວ່າ “ຍັງບໍ່ທັນໄດ້ຕັດສິນໃຈເທື່ອວ່າທ່ານ Bob Dylan ຈະເຂົ້າຮ່ວມພິທີຫຼືບໍ່ ລະຫວ່າງອາທິດ ມອບລາງ ວັນ Nobel ໃນນະຄອນ Stockholm ໃນເດືອນທັນວາຈະມາເຖິງນີ້ ” ແຕ່ວ່າ ຢູ່ໃນການສຳພາດກັບໜັງສືພິມອັງກິດ  ທີ່ເຜີຍແຜ່ໃນວັນສຸກວານນີ້ ທ່ານ Dylan ກ່າວວ່າ ທ່ານ “ແນ່ນອນ” ຈະເຂົ້າຮ່ວມພິທີ “ຖ້າຫາກເປັນໄປໄດ້ທັງໝົດ ” ທ່ານໄດ້ບັນລະຍາຍວ່າການມອບລາງວັນ “ໜ້າງຶດງໍ້” ແລະກ່າວວ່າ “ມັນຍາກທີ່ຈະເຊື່ອ ”